# Li Keqiang

| Li Keqiang |
| --- |
|  |
| Født | 3. juli 1955 Hefei |
| Død | 27. okt. 2023   (68 år) Shanghai |
| Beskjeftigelse | Politiker, samfunnsøkonom  |
| Embete | * Kinas statsminister (2013–2023)
* Vice Premier of the State Council of the People's Republic of China (2008–2013)
* Medlem av Kinas politbyrå (2007–)
* First Secretary of the Communist Youth League of China (1993–1998)
* medlem av politbyråets stående komité til Kinas kommunistparti (2007–2022)
* Q123430641 (1976–1978)
* Q123430953 (1982–)
* member of the standing committee of the Chinese Communist Youth Central Committee (1982–)
 |
| Utdannet ved | Pekinguniversitetet (–1995; akademisk grad: doktorgrad i økonomi) Hefei No. 8 High School (–1974) Pekinguniversitetet (1978–1982; akademisk grad: Bachelor of Laws) Hefei Nanmen Primary School (1962–) |
| Doktorgrads- veileder | Li Yining |
| Ektefelle | Cheng Hong (1983–2023; avslutningsårsak: personens død) |
| Far | Li Fengsan |
| Søsken | Li Keming |
| Parti | Kinas kommunistparti (1976–2023; avslutningsårsak: død) |
| Nasjonalitet | Kina |
| Medlem av |
6 oppføringer

* Kinas kommunistiske ungdomsliga (1973–)
* National Security Commission of the Chinese Communist Party
* Central Comprehensively Deepening Reforms Commission
* Central Financial and Economic Affairs Commission
* Central Foreign Affairs Commission
* Central Cyberspace Affairs Commission
 |
| Utmerkelser | Nishan-e-Pakistan (2013) |
| Signatur |
|  |
|

---

Li Keqiang på Commons |

**Li Keqiang** (1955–2023) var en kinesisk økonom og politiker. Han var statsminister I Folkerepublikken fra 2013 til 2023. Li ble regnet som moderat. Han var lenge ansett som Kinas nest mektigste og ble forbigått av Xi Jinping som landets toppleder. Politisk arbeidet han for bedre kår for de fattigste og for mer innovasjon og gründervirksomhet særlig blant unge.

Han var en av forkjemperne for konseptet om det sosialistiske harmoniske samfunn som var blitt utviklet av hans venn Hu Jintao, og tilhørte den femte av Folkerepublikken Kinas ledelsesgenerasjoner.

## Bakgrunn og utdannelse

Li var bondesønn; faren ble etter hvert en lavere embedsmann. Etter å ha fullført videregående skole i 1974, måtte han ut i kroppsarbeid under kulturrevolusjonen i fylket Fengyang i provinsen Anhui. Der gjorde han en god figur og han ble partileder for et lokalt produksjonsteam. Han fikk også en utmerkelse som *fremstående i studiet av Mao Zedongs tanker* på denne tiden.

Fra 1978 studerte han økonomi og jus ved Pekinguniversitetet og avsluttet med en doktorgrad i økonomi i 1982.

## Karriere

Li ble medlem av kommunistpartiet i 1976 og var som student ungdomspolitiker med forskjellige høye verv i partiets ungdomsorganisasjon. Etter studiene ble han i 1982 ansatt i sentralkomiteens skoledepartement. I 1989, altså samme år som demonstrasjonene på Den himmelske freds plass, var Li allerede en ledende funksjonær i ungdomsligaen, som betegnet demonstrasjonene som «patriotiske». På denne tiden hadde Li allerede knyttet kontakter med den senere president Hu Jintao og var årene 1993 til 1998 førstesekretær for Kinas kommunistiske ungdomsliga, som da hadde ca. 70 millioner medlemmer.

I 1997 var han medlem av den kinesiske regjeringsdelegasjon ved overdragelseshøytideligheten av Hongkong fra Storbritannia til Folkerepublikken.

Fra 1997 var Li medlem av Sentralkomiteen og i 1999 ble han guvernør i provinsen Henan. Han var da 43 år, og Kinas yngste guvernør.

Som guvernør i Henan forsøkte han å dysse ned en Aidsskandale. Hans folk skal ha sjikanert ofre og borgerrettighetsforkjempere.

I desember 2004 ble han partisekretær for provinsen Liaoning. Hans politiske hovedinnsats gjaldt bedre kommunikasjoner til provinsens havner, som Dalian og Dandong, lettelser for utenlandske investorer, særlig fra nabolandene Sør-Korea og Japan.

På den 17. nasjonale partikongress for kommunistpartiet ble Li kalt til Det kinesiske politbyrås stående komite. Han sluttet i den forbindelse som partisekretær i Liaoning.

Han ble i oktober 2007 medlem av Det kinesiske kommunistpartis politbyrås stående komite og i mars 2008 dessuten Folkerepublikken Kinas visestatsminister.

Ved siden av Xi Jinping ble Li en av hovedlederne for tiden etter Hu Jintao (2012). Dette lederskiftet fant sted i november 2012, til «femte generasjons kommunistiske ledere» av Kina. I motsetning til Xi, som regnes som medlem av den gamle «Shanghaiklikken» rundt Jiang Zemin, ble Li ansett som tilhørende Hus leir, den såkalte «ungdomsligaklikken» (*tuanpai*) innen kommunistpartiet.

Det antas at Hu Jintao hadde utsett Li som sin etterfølger som generalsekretær for kommunistpartiet. Slik skulle det imidlertid ikke gå; ved Partikongressen i november 2012 gikk denne posten til Xi Jinping.

## Statsminister

Li overtok som Folkerepublikkens statsminister den 15. mars 2013 og gikk av den 11. mars 2023. Han kunne med dette anses som den nest mektigste mann i det kinesiske politiske styringsapparat. Under sine senere år i embetet var han imidlertid den eneste person som ikke ble regnet som del av den innerste kretsen rundt president Xi.

Under det kinesiske kommunistpartiets 20. kongress i oktober 2022 ble Li ikke gjenvalgt til sentralkomiteen, noe som indikerte at han var på vei ut av det politiske liv.

## Privatliv

Li var gift med Cheng Hong, professor ved Hovedstadsuniversitetet for økonomi og handel i Beijing. Hennes far var en gang visesekretær i den kommunistiske ungdomsligas sentralkomité.

## Død

Om morgenen 27. oktober 2023 døde Li uventet i en alder av 68 år under en ferie i Shanghai. Statsmediene oppgav hjerteinfarkt som dødsårsak.

## Billedgalleri

* Juni 2013: Li møter Sør-Koreas president Park Geun-hye.
* Desember 2013: Li møter Nederlands statsminister Mark Rutte.
* Februar 2014: Li møter USAs utenriksminister John Kerry.
* Mai 2015: Li møter Brasils president Dilma Rousseff.
* November 2018: Li møter Russlands president Vladimir Putin.

## Fotnoter

## Referanser

## Litteratur

* Li Cheng: «China’s Fifth Generation: Is Diversity a Source of Strength or Weakness?», i *Asia Policy*, no. 6 (juli 2008), s. 53–93.

## Eksterne lenker

* (en) Li Keqiang hos China Vitae